સૈફ અલી ખાન અભિનીત ગો ગોવા ગોનના દિગ્દર્શક રાજ નિધિમોરૂ તથા કૃષ્ણ ડીકે તેમજ કલાકાર સૈફ અલી ખાન ફિલ્મના પ્રમોશન દરમિયાન નશાખોરી વિરુદ્ધ અવાજ ઉઠાવશે . ગો ગોવા ગોન ભારતની પ્રથમ ઝોમ્બી ફિલ્મ હશે . ફિલ્મ અંગે એક પ્રેસ કૉન્ફરંસ યોજાઈ કે જેમાં સૈફ અલી ખાન અને પૂજા ગુપ્તા પણ હાજર હતાં . દિગ્દર્શકોએ જણાવ્યું કે સામાન્ય રીતે લોકો એમ માને છે કે પ્રવાસીઓ રિલેક્સ થવા , આરામ કરવા અને કેટલીક સુખદ પળો પસાર કરવા ગોવા જાય છે . અમારી ફિલ્મની વાર્તા પણ આ જ છે કે આ એક દિવસ ત્યાં શું થાય છે . ફિલ્મમાં અભિનેતા સૈફ અલી ખાને રશિયાના એક માફિયાનો રોલ ભજવ્યો છે . સૈફ ઉપરાંત કુણાલ ખેમૂ , વીર દાસ , આનંદ તિવારી તથા પૂજા ગુપ્તા પણ છે ફિલ્મમાં . દિગ્દર્શકોએ જણાવ્યું - અમારા માટે સૈફનો લુક નક્કી કરવો એક મોટો પડકાર હતો . અમે તેમના લુક અંગે અનેક પ્રયોગો કર્યાં . તેના માટે અમે ઑસ્ટ્રેલિયન નિષ્ણાતો શૉન તથા ટૉમ લૂથરાની પણ મદદ લીધી . અમે ઇચ્છતા હતાં કે સૈફનો લુક ઝોમ્બીથી પ્રભાવિત દેખાય . તેના માટે તેમને બૉડી લૅંગ્વેજ ઉપર પણ કામ કરવુ પડ્યું . ગો ગોવા ગોન ફિલ્મ આગામી શુક્રવારે રિલીઝ થવા જઈ રહી છે . દિગ્દર્શકો ફિલ્મની સફળતા અંગે ચિંતિત નથી . તેમને આશા છે કે આ ફિલ્મ દર્શકોને જરૂર ગમશે . ફિલ્મના નિર્માતા સૈફ અલી ખાન છે . આવો તસવીરોમાં જોઇએ ગો ગોવા ગોનનું પ્રમોશન .